Tänu heale esitusele viimasel etapil tõusis naiste arvestuses võitjaks Reelika Smill, kellel õnnestus ühe punktiga edestada sarja kauaaegset liidrit Aive Aljastet. Naiste arvestuse kolmas oli Ly Märss. Võitjakolmik kogus vastavalt 83, 82 ja 78 punkti.
Meeste arvestuses oli kokkuvõttes Läänemaa suvevolle parim Marko Õunas 92 silmaga, punktiga kaotas talle Lauri Lilleoks ja kolmanda koha saavutas Martin Loorits.
8. Taebla etapi parimas võistkonnas mängisid Lauri Lilleoks, Reelika Smill, Kersti Brant ja Kaire Kuura.
Üle-eestilises suvevolle võistlussarjas pandi samaaegselt pall mängu neljateistkümnes paigas üle Eesti. Läänemaa vollesõbrad said kokku Taebla Gümnaasiumi võrkpalliväljakutel.
Credit24 2012.aasta Läänemaa parimad (vasakult): Martin Loorits, Lauri Lilleoks, Marko Õunas, Ly Märss, Aive Aljaste ja Reelika Smill. Foto Andra Kerge
Taebla etappidel teenis kokku punkte 24 naist ja 35 meest.